கே. ஏ. செங்கோட்டையன்

கே. ஏ. செங்கோட்டையன்,  தமிழ்நாட்டைச் சேர்ந்த அரசியல்வாதியாவார். இவர் கோபிச்செட்டிப்பாளையம் தொகுதியிலிருந்து தமிழக சட்டப் பேரவை உறுப்பினராகத் தேர்ந்தெடுக்கப்பட்டவர்.

அரசியல்
செங்கோட்டையன் ஈரோடு மாவட்டம், கோபிச்செட்டிப்பாளையம் அருகேயுள்ள குள்ளம்பாளையம் கிராமத்தைச் சேர்ந்தவர். இவர் அனைத்திந்திய அண்ணா திராவிட முன்னேற்றக் கழகம் சார்பாக  ஒன்பது முறை சட்டமன்ற உறுப்பினராகத் தேர்ந்தெடுக்கப்பட்டுள்ளார். முதன் முறையாக 1977-இல் சத்தியமங்கலத்திலிருந்தும், அதன் பிறகு எட்டு முறை கோபிச்செட்டிபாளையத்திலிருந்து தேர்ந்தெடுக்கப்பட்டார்.  அ.தி.மு.க. செயலலிதா அணி, சானகி அணி எனப் பிரிந்திருந்த போது செயலலிதா அணி சார்பில் சேவல் சின்னத்தில் போட்டியிட்டு கோபிச்செட்டிபாளையத்தில் வென்றார். தமிழ்நாட்டின் பத்தாவது சட்டமன்றத்தில் வனத்துறை அமைச்சராகவும், போக்குவரத்துத் துறை அமைச்சராகவும் இருந்தார்.வனத்துறை போக்குவரத்துத் துறை தமிழ்நாட்டின் பதினான்காவது சட்டமன்றத்தில் விவசாயத் துறை அமைச்சராகவும், பின்னர் தகவல் தொழில்நுட்பத் துறை அமைச்சராகவும், அதையடுத்து வருவாய்த் துறை அமைச்சராகவும் பணியாற்றி வ‌ந்தா‌ர்.வெப்துனியாவேளாண் துறை, தகவல் தொழில்நுட்பத் துற இதன்பிறகு ஜெயலலிதா மறைவு வரை செங்கோட்டையன் புறக்கணிக்கப்பட்டார்.ை , வருவாய்த் துறை - விகடன் ்

 பறிபோன முதல்வர் வாய்ப்பு 
ஜெயலலிதா மறைவிற்குப் பின் கூவத்தூரில் தமிழக முதல்வர் ஆகும் மூத்தவர் என்ற வாய்ப்பினை செலவு செய்ய இயலாத இக்காரணத்தால் தனது அரசியல் வார்ப்பான எடப்பாடி க.பழனிசாமியிடம் இழந்தார் என்று பேசப்பட்டது.

 இரண்டாம் எழுச்சி 
2017 பெப்ரவரி மாதம் எடப்பாடி கே. பழனிசாமி தலைமையில் அமைந்த அமைச்சரவையில் பள்ளிக் கல்வித்துறை அமைச்சராக நியமிக்கப்பட்டார்.http://www.tn.gov.in/ta/ministerslist 2021 ஆம் ஆண்டில் நடைபெற்ற சட்டமன்றத் தேர்தலில் கோபிச்செட்டிப்பாளையம் தொகுதியில் இருந்து அ.தி.மு.க. சார்பில் சட்டமன்ற உறுப்பினரானார்.

 இரண்டாம் வீழ்ச்சி 
அதிமுகவில் இருந்து பிரிந்தவர்களை ஒன்று சேர்க்கவேண்டும் என்று கட்சித் தலைமையான எடப்பாடி பழனிச்சாமிக்கு 10 நாள் கெடு விதித்த நிலையில் 2025 செப்டம்பர் 6 அன்று ஈரோடு புறநகர் மேற்கு மாவட்டக் கழகச் செயலாளர், அ.தி.மு.க.வின் அமைப்புச் செயலாளர் உள்ளிட்ட அனைத்துப் பொறுப்புகளிலும் இருந்து விடுவிக்கப்பட்டார்.

அதிமுக கட்சியில் இருப்பவர்கள், கட்சியில் இருந்து நீக்கப்பட்டவர்களுடன் எவ்விதத் தொடர்பும் வைத்துக்கொள்ளக் கூடாது என்பது தெரிந்திருந்தும், டி. டி. வி. தினகரன், ஓ. பன்னீர்செல்வம் முதலியோருடன் ஒன்றிணைந்து செங்கோட்டையன் செயல்பட்டுள்ளதால் அதிமுகவில் இருந்து அடிப்படை உறுப்பினர்  பதவியிலிருந்து நீக்கப்பட்டார்அதிமுகவில் இருந்து செங்கோட்டையன் நீக்கம் - எடப்பாடி பழனிசாமி கூறியது என்ன? 2025 அக்டோபர் 30 அன்று அனைத்திந்திய அண்ணா திராவிட முன்னேற்றக் கழகத்திலிருந்து நீக்கப்பட்டதைத் தொடர்ந்து 2025 நவம்பர் 26 அன்று சட்டமன்ற உறுப்பினர் பதவியிலிருந்து விலகினார். இதனைத் தொடர்ந்து பிற்பகல் பட்டினப்பாக்கத்தில் தமிழக வெற்றி கழக தலைவர் விஜய்யுடன் நேரில் சந்தித்ததைத் தொடர்ந்து 2025 நவம்பர் 27 அன்று தமிழக வெற்றிக் கழகத்தில் இணைந்தார்.

 தமிழக வெற்றிக் கழகத்தில் தலைமை ஒருங்கிணைப்பாளர்  
செங்கோட்டையன் 2025 நவம்பர் 27 அன்று தமிழக வெற்றிக் கழகத்தில் இணைந்தார். பின்னர் தமிழக வெற்றிக் கழகத்தில்  உயர்மட்ட மாநில நிர்வாகக் குழுவின் தலைமை ஒருங்கிணைப்பாளராகவும்,  ஈரோடு, கோயம்புத்தூர், திருப்பூர், நீலகிரி ஆகிய மாவட்டங்களுக்கு அமைப்புச் செயலாளராகவும் நியமிக்கப்பட்டார். 

 குடும்பம் 
செங்கோட்டையனின் தந்தை அர்த்தனாரி, மனைவி ஈசுவரி, மகன் கதிர் ஆவார்கள்.http://www.elections.tn.gov.in/Affidavits/106/SENGOTTAIYAN_KA.pdf
 தேர்தல் செயல்பாடு 
 தமிழ்நாடு சட்டமன்றத் தேர்தல் 
 ஆண்டு தொகுதிகட்சி வாக்குகள் % எதிராளிஎதிராளி கட்சி எதிராளி பெற்ற வாக்குகள் % முடிவு வாக்கு வேறுபாடு % 2021கோபிசெட்டிபாளையம்  108,608 51.00 வெ. மணிமாறன்  80,045 37.58  28,563 13.42 2016 96,177 47.00 	எஸ். வி. சரவணன்  84,954 41.52  11,223 5.48 2011 94,872 54.47 	சி.என்.சிவராஜ்  52,960 30.40  41,912 24.07 2006 55,181 45.41 ஜி. வி. மணிமாறன்  51,162 42.10  4,019 3.31 1996 45,254 40.63 ஜி. பி. வெங்கிடு 59,983 53.86  -14,729 -13.23 1991 66,423 68.18 வி. பி. சண்முக சுந்தரம் 27,211 27.93  39,212 40.25 1989 37,187 38.14  டி. கீதா  22,943 23.53  14,244 14.61 1984 56,884 63.08 	எம். ஆண்டமுத்து  31,879 35.35  25,005 27.73 1980 44,703 59.38 	கே. எம். சுப்ரமணியம்  29,690 39.44  15,013 19.94 1977 சத்தியமங்கலம் 21,145 35.81 சி. ஆர். இராசப்பா 19,639 33.26  1,506 2.55

 மேற்கோள்கள் 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:ஈரோடு மாவட்ட மக்கள்
பகுப்பு:தமிழக முன்னாள் அமைச்சர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் ‎
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்